LeroyDyer/wikipediaSW huggingface dataset:
Kampuni ya DVS

Kampuni ya viatu ya DVS ilianzishwa katika mwaka wa 1995 na Kevin Dunlap akiwa pamoja na Tim Gavin.

DVS huwa na makao yao Torrance, California na inamilikiwa na kampuni ya usambazaji ya Podium Distribution.Neno la ufupisho 'DVS' linasemekana kusimamia "Devious" likimaanisha kwa Swahili 'mjanja'. 

DVS ,hapo awali, iliunda viatu maalum vya wanaume vya skateboard lakini ,hivi leo, imepanua aina zao za viatu kuhusu ,pia, vya wanawake ,vya vijana na vya watoto wadogo. Viatu hivi si vya skateboard pekee bali ni vya aina mbalimbali kama vile vya mitindo mbalimbali ya starehe. Wameanzisha pia kushona nguo za kuuzwa.

Katika mwaka wa 2007, walianza aina ndogo ya viatu iliyoitwa Luxe,ambayo ilihusisha mitindo mipya na kutengenezwa kwa matumizi ya vifaa vilivyokuwa ghali kidogo.Usambazaji wa viatu vya aina hii ulikuwa mdogo na havikuwa vinaenezwa katika eneo kubwa.

Timu yao imepanua shughuli zake mbalimbali hadi inatoa udhamini kwa wanamichezo wa mchezo wa kutumia bodi ya aina ya skateboard hadi wanamichezo wa kuendesha pikipiki na michezo mingine mbalimbali.

Wanachama maarufu wa timu hii inahusisha Zered Bassett, Steve Berra, Kerry Getz, Daewon Song, na Jeron Wilson.

Viatu na Bidhaa ya DVS
DVS inaathiriwa na hulka na mitindo ya wanachama maarufu wa timu yake ya wanamichezo (wanamichezo wa skateboard ,pikipiki na wa michezo mingine).Hivyo basi,inahusisha aina mbalimbali za bidhaa huku ikiendeleza umakini katika utengenezaji wa bidhaa wakitilia maanani mahitaji ya wanamichezo  wa kutumia bodi ya skateboard duniani kote.

"Wamehusika katika skateboard" tangu mwaka wa 1995.

Timu ya ina waendeshaji bora kabisa katika michezo ya uendeshaji wa pikipiki wa siku hizi kama vile: Daewon Song,Kerry Getz, Steve Berra na Torey Pudwill. Kwa kutumia wanachama wa timu yao, DVS huweka viatu vyao na bidhaa zao katika majaribio ngumu kabisa kabla ya kuanza kuzitengeneza kwa kuuza kwa umma.Teknolojia inayotumika na DVS ni kama:
 Bruise Control™ ya kulinda mguu kutoka madhara na majeraha,
 ECOTRUE™- ambayo inahusisha kutumiwa kwa vifaa vinavyoweza kutumika 100% tena katika utengenezaji wa viatu na 
 CGT™ ambayo inasaidia madereva waweze kuendelea kushikilia usukani vizuri hata katika misimu ya baridi kali.

DVS inatengeneza ,pia, viatu , nguo na bidhaa mbalimbali zinazotumika katika michezo zozote za kutumia bodi.

DVS inaendelea kuuza bidhaa zake kwa soko na kuboresha vipengele vyote vya bidhaa zao zinazotumika katika michezo ya bodi kama mchezo wa skateboard,mchezo wa kuteleza na bodi kwenye theluji na mchezo wa kubobea kwenye maji ukitumia bodi. Kampuni hii imenawiri sana katika sekta hii na itaendelea kushinikiza maendeleo katika spoti hizo.

Marejeo

Viungo vya nje
 Tovuti rasmi ya DVS
 Skate
 DVS kwenye theluji
 Ukurasa wa skate kwenye tovuti 
 Aina za viatu ya DVS
Kampuni za viatu
kampuni za Marekani
Neli gunda

Neli gunda  (Nectarinia senegalensis) ni spishi ya ndege ya familia ya Nectariniidae.
Anapatikana nchini Afrika Kusini, Angola, Benini, Botswana, Burkinafaso, Burundi, Chadi, Eritrea, Eswatini, Gambia, Ghana, Gine, Ginebisau, Jamhuri ya Afrika ya Kati, Jamhuri ya Kidemokrasia ya Kongo, Kameruni, Kenya, Kodivaa, Malawi, Mali, Moritania, Msumbiji, Namibia, Nijeri, Nijeria, Rwanda, Senegali, Siera Leoni, Sudani, Tanzania, Togo, Uganda, Uhabeshi, Zambia na Zimbabwe.

References
 BirdLife International 2004.  Nectarinia senegalensis.   2006 IUCN Red List of Threatened Species.   Downloaded on 26 Julai 2007.

Shomoro na jamaa
Kampuni ya Viatu ya Brown

Kampuni ya Viatu ya Brown [1] ni kampuni ya viatu ambayo inamiliki aina mbalimbali ya viatu nchini Marekani na Kanada. Makao yake makuu yanapatikana Clayton, Missouri ,kitongoji kidogo kilichokuwa karibu na St. Louis, Missouri.

Asili ya kampuni 
Kampuni hii ilianzishwa katika eneo la St. Louis na hapo awali iliitwa Bryan, Brown & Company kwa makumbusho ya waanzilishi George Warren Brown na Alvin Bryan. Jina lilibadilishwa kuwa Kampuni ya Viatu ya Brown katika mwaka wa 1893. Shule ya George Warren Brown ya Kazi kwa Jamii ilianzishwa katika Chuo Kikuu cha Washington huko St. Louis katika mwaka wa 1925 na mjane wake GW Brown.

Uendeshaji wa biashara. 
Kampuni ya Viatu ya Brown, ni kampuni ya thamani ya $ bilioni 2.4 ikiwa na operesheni zake kote duniani. Kampuni hii inaendesha mnyororo wa maduka 1100 ya Famous Footwear. Inaendesha ,pia, maduka 300 maalum ya rejareja nchini Marekani, Uchina na Kanada chini ya majina kama Brown Shoe Closet, FX LaSalle , Franco Sarto na ,pia, Shoes.com (tovuti rasmi ya kibiashara ya kampuni). Sehemu za kampuni hii za kuuza bidhaa kwa wingi na ,pia, zenye viatu maarufu ni kama Naturalizer, LifeStride, Via Spiga, Nickels Soft, Connie na Buster Brown. Kampuni hii ina leseni ,pia, ya uuzaji wa viatu vinavyojulikana sana vya watu wazima kama Franco Sarto, Etienne Aigner, Dr. Scholl's, Carlos ya Carlos Santana na Fergie. Vilevile, inauza viatu vya watoto vya Barbie na Nickelodeon.

Katuni za kuwakilisha kampuni 
Tangu mwaka wa 1904, katuni za kuwakilisha kampuni zimekuwa Buster Brown na mbwa wake, Tige(angalia picha kule juu). Wote wawili huonekana kwenye matangazo ya televisheni ya kampuni. Katika miaka ya 1940 na 1950, kampuni iliingia ,kwa muda mfupi, katika uchapishaji wa magazeti yenye michoro ya katuni. Magazeti haya yalihusisha katuni maarufu Buster Brown kwenye ukurasa wa kwanza ingawa hekaya zingine pia zilichorwa katika machapisho haya, kama zile za Robin Hood.

Marejeo 
 ^ "Clayton city, Missouri."  U.S. Census Bureau. 
 ^ "We're Brown Shoe." Brown Shoe Company.

Viungo vya nje 
 Tovuti rasmi ya Brown Shoe
 Mkusanyiko wa magazeti ya katuni yaliyochapishwa na Kampuni

Kampuni za viatu za Marekani
St. Louis, Missouri
kampuni za Marekani
Donald Gordon (mfanyabiashara)

Donald Gordon, CC, CMG (11 Desemba 1901 - 2 Mei 1969) alikuwa mfanyabiashara wa Kanada na rais wa zamani wa Shirika la Kitaifa la reli la Kanada (Canadian National Railway - CNR) kutoka mwaka wa 1950 hadi mwaka wa 1966.

Alizaliwa Oldmedrum, Scotland akahamia Kanada akiwa umri mdogo sana. Akiwa umri wa miaka 15,alijiunga na Benki ya Nova Scotia jijini Toronto, kabla ya kuwa naibu wa mhasibu mkuu na naibu wa meneja wa tawi la benki hiyo jijini Toronto. Katika mwaka wa 1935, aliteuliwa kama Katibu wa Benki ya Kanada na akawa naibu wa gavana wa benki hiyo hapo baadaye. Kati ya miaka ya 1941-1947, alikuwa Mwenyekiti wa bodi ya War-Time Prices and Trade Board. Alikuwa mkuu wa Shirika la Kitaifa la reli la Kanada katika miaka ya 1950 - 1966.

Alihusika katika mgogoro mkali wa kuipa jina Hoteli ya Queen Elizabeth ilipoundwa jijini Montreal. Wapenzi wa Quebec walitaka hoteli hiyo iitwe Château Maisonneuve kwa makumbusho ya mwanzilishi wa Montreal,Paul Chomedey de Maisonneuve. Gordon, alisisitiza sana hoteli iitwe jina la Malkia Elizabeth ,ambaye alikuwa amepanda na kuchukua kiti cha utawala kwa ghafla katika mwaka wa 1952. Wakati huu, ndio mipango ya hoteli hiyo ikiwa ikifikiriwa na kuchorwa na wasanii na wataalam.

Katika mwaka wa 1944, yeye alituzwa tuzo ya Amri ya Mtakatifu Michael na Mtakatifu George(Order of St. Michael & St. George). Katika mwaka wa 1968, alipewa tuzo ya Amri ya Kanada (Order of Canada).

Chuo Kikuu cha Queen katika mji wa Kingston, Ontario ilimpa heshima kubwa Gordon ilipoamua kuiita nyumba za makazi ya wanafunzi Donald Gordon House na jumba lao la mikutano likaitwa Donald Gordon Centre. Yeye ni mwanachama wa Ukumbi wa Wafanyibiashara Maarufu wa Kanada.

Viungo vya nje
 Donald Gordon  katika Kamusi ya Kanada

Waliozaliwa 1901
Waliofariki 1969
Wafanyabiashara wa Kanada
Watu wa Uskoti
Don Gordon (Mwigizaji)

Don Gordon (wakati mwingine, huorodheshwa kama Donald Gordon kutokana na jina kamili: Donald Walter Guadagno; alizaliwa Los Angeles, California, 13 Novemba 1926 - 24 Aprili 2017) alikuwa mwigizaji wa filamu na vipindi vya televisheni wa Marekani.

Wasifu
Filamu zake maarufu ni zile alizoigiza akiwa na mwenzake Steve McQueen hasa Bullitt, Papillon na The Towering Inferno. Aliigiza kama mwigizaji mgeni katika kipindi cha McQueen katika stesheni ya CBS kilichoitwa Wanted: Dead or Alive. Katika mwaka wa 1981, Gordon aliigiza kama msaidizi wa Mpinga Kristo Damien Thorn katika filamu.  Gordon ,pia, aliigiza sehemu ndogo kama afisa wa polisi katika filamu ya Lethal Weapon, iliyohusisha Mel Gibson na Danny Glover. Katika mwaka wa 1962, alichaguliwa kama mshindani kwa tuzo ya Primetime Emmy kwa uigizaji wake kama Joey Tassil katika kipindi cha CBS cha The Defenders.

Gordon aliigiza katika toleo la In a Deadly Fashion la 1959 katika kipindi cha televisheni ya Border Patrol, kilichohusisha Richard Webb. Uigizaji mwingine wa Gordon ulikuwa katika toleo la kipindi cha Twilight Zone lililoitwa The Four of Us are Dying. Katika msimu wa 1960 -1961, Gordon alikuwa mwanachama katika kipindi cha The Blue Angels akiwa pamoja na waigizaji maarufu kama Dennis Cross, Warner Jones, Morgan Jones, na Mike Galloway. Kipindi hicho kilikuwa kama makumbusho ya kikundi maarufu cha rubani mashuhuri wa kivita wa Marekani kilichoitwa Blue Angels (Malaika Samawati).

Mwaka wa 1963, Gordon alihusishwa katika "Without Wheat, There is No Bread katika kipindi cha CBS cha The Lloyd Bridges Show. Mwaka uo huo, yeye alihusishwa katika kipindi cha televisheni ya stesheni ya NBC cha The Eleventh Hour. Katika msimu wa 1963 -1964, yeye aliigiza kama askari kutoka vita ya Vietnam Kusini katika kipindi cha ABC, Channing ,kilichohusisha kampasi ya kubuni ya Chuo cha Channing.Channing ilihusisha waigizaji maarufu kama Jason Evers na Henry Jones. Alipewa jukumu jingine katika toleo la The Invisible katika kipindi cha The Outer Limits. Katika mwaka wa 1974, yeye aliigiza mhusika ambaye ni mwasi aliyekuwa ametoka gerezani. Mhusika huyu anauawa na Dick Van Dyke katika toleo la kipindi cha Columbo la Negative Reaction.

Viungo vya nje

Waliozaliwa 1926
Waliofariki 2017
Waigizaji filamu wa Marekani
Watu kutoka Los Angeles, California
Amos Biwott



Historia
Amos Biwott (alizaliwa 8 Septemba 1947 katika Wilaya ya Nandi) ni mwanariadha  wa zamani wa Kenya. Yeye alikuwa mshindi wa mbio ya 3000m ya urukaji viunzi katika Olimpiki ya 1968.

Alizaliwa katika eneo la Nandi, Kenya. Amos Biwott alikuwa wa kwanza katika orodha refu ya wanariadha wa Kenya waliomfuata na kushiriki katika mbio ya 3000m ya urukaji viunzi. Tangu kushinda mbio hiyo ,kwa njia ya kiajabu, katika michezo ya Olimpiki ya Mexico City, Biwott alifungulia Waafrika wengine njia katika kushinda mbio za masafa marefu.

Biwott hakuwa amekimbia mbio nyingi za urukaji viunzi kabla ya kushiriki katika michezo ya Olimpiki hiyo, alikuwa amekimbia mbio tatu tu. Hivyo basi, mtindo wake haukuwa bora na wa kawaida hasa katika kuruka viunzi. Alitumia njia ya iliyochekesha sana. Alikuwa mtu wa kwanza kuwa na ujasiri wa kuruka kikwazo chote bila kukikanyaga, mbinu hii ilihitaji kuruka kwa nguvu kwelikweli. Alipotumia mbinu hiyo ya kuruka hivyo, alipunguza muda wa kuruka viunzi (uliokuwa sekunde 1.1) kwa nusu ukawa sekunde 0.55. Yeye ndiye alikuwa mwanariadha pekee kumaliza mbio hiyo na miguu kavu bila maji hata kidogo katika mbio ya uhitimu na hata katika fainali. Alishinda mbio ya fainali akiwa mbele ya mwanariadha mwenzake kutoka Kenya , Benjamin Kogo. Alimshindia muda wa sekunde 0.6.

Baada ya kushinda mbio hizi, Biwott alianza kufeli katika mbio zake. Alichukua nafasi ya tatu katika Michezo ya Jumuiya ya Madola ya 1970 , akawa nambari sita katika Olimpiki ya 1972 na akamaliza mbio yake ya mwisho akiwa nafasi ya nane katika Michezo ya Jumuiya ya Madola ya 1974.

Baada ya kufeli katika riadha, Biwott alifanya kazi katika Idara ya Kenya Prisons mpaka alipotoka huko katika mwaka wa 1978 aliposhtakiwa kwa wizi. Baadaye, akawa bawabu wa uwanja wa mazoezi.

Alimwoa Cherono Maiyo, aliyeshiriki katika Michezo ya Olimpiki ya 1972 akawa mmojawapo wa wanawake wa Kenya wa kwanza kushiriki katika Michezo ya Olimpiki. Walifunga ndoa katika mwaka wa 1973 na wana watoto watano.

Viungo vya nje
 Kenyan steeplechase pioneer lives life of squalor

Waliozaliwa 1947
Watu walio hai
Wanariadha wa Kenya
Wanariadha wa Olimpiki wa Kenya
Wanariadha wa Olimpiki ya 1968
Wanariadha wa Olimpiki ya 1972
Japhet N'Doram

Japhet N'Doram (amezaliwa Ndjamena, 27 Februari 1966) ni mwanakandanda wa zamani aliyecheza kama mshambuliaji. Albandikwa jina la The Wizard wakati wake wa kucheza kandanda.

Kazi 
Hapo mwanzoni alicheza katika timu ya mtaa ya Tourbillon FC N'Djamena. Ujuzi wake ukamfanya ahamishwe hadi klabu ya Tonnerre Yaoundé (Kamerun), mojawapo ya klabu kubwa katika bara la Afrika. Ujuzi wake wa kufunga mabao mengi katika timu ya Tonnerre Yaoundé katika Ligi Kuu ya Kamerun ya Kandanda ulifanya watafutaji wa talanta kutoka klabu za Uropa waje kumwona. Muda mfupi baadaye akapata uhamisho kuenda mojawapo ya klabu za Ufaransa.

Baadaye, alicheza katika klabu ya FC Nantes nchini Ufaransa. Akiwa huko alifunga mabao mengi sana na muhimu. Hii ilimfanya kupendwa sana Ufaransa na akawa shujaa wa mashabiki wa FC Nantes. Mabao yake muhimu ni kama bao la 2000 la klabu yake katika ligi kuu ya Ufaransa, Ligue 1 na pia bao la ushindi katika mechi dhidi ya Juventus katika shindano la Ligi Kuu ya Mabingwa. Nantes ilishinda mechi hiyo 3-2. Yeye alishinda medali ya ubingwa ya Ufaransa akiwa katika klabu hiyo ya Nantes katika mwaka wa 1995.

Aliendelea kucheza katika klabu ya AS Monaco lakini akastaafu kama mchezaji katika mwaka wa 1998 kufuatia jeraha lililomsumbua baada la kulipata katika mechi dhidi ya Nantes.

Wasifu wake wa Uchezaji

Wasifu wa kimataifa 
Alicheza katika mechi 36 katika timu ya taifa ya Chad na akafunga mabao 13 katika timu hiyo.

Wasifu kama Kocha 
Alijiunga na wafanyikazi wa timu ya Monaco kama skauti wa wachezaji wenye talanta. Alijiunga na timu ya FC Nantes tena mnamo 28 Juni,2005 akichukua nafasi ya Robert Budzynski kama mkurugenzi wa michezo.

Marejeo 
 (Kiingereza) Playerhistory.com Profile
 
 (Kifaransa) Detailed discussion of his career
 (Kifaransa) Interview with N'Doram
 (Kiingereza) Nationalfootballteams.com Profile

Waliozaliwa 1966
Watu walio hai
Wachezaji mpira wa Chad
Wachezaji wa AS Monaco FC
Froot Loops

Froot Loops ni aina ya chakula cha kiamshakinywa kinachotayarishwa na kampuni ya Kellogg's na huuzwa katika nchi zifuatazo: India, Australia, Kanada, New Zealand, Marekani, Ujerumani, Mashariki ya Kati na Amerika ya Kilatini. Chakula hiki huwa katika vipande vidogo vyenye umbo wa mviringo (hasa lile jina la "loops") na huwa katika rangi mbalimbali na mionjo mbalimbali ya matunda.

Historia 
Kellog's ilianzisha bidhaa za Froot Loops katika mwaka wa 1963. Hapo mwanzoni, kulikuwa na miviringo nyekundu,rangi ya machungwa na manjano,ya kijani kibichi iliongezwa baadaye , kisha zambarau na hatimaye ya samawati ikaongezwa pia.

Aina nyingine ya chakula hii inajulikana kama Froot Loops 1/3 Less Sugar, Marshmallow Froot Loops, na Froot Loops Smoothie.

Katuni ya kuwakilisha bidhaa hii katika matangazo ya televisheni ama kampeni ya bidhaa hii ni Toucan Sam.

Aina Mbalimbali 
Kellogg's imejaribu kupanua bidhaa ya aina ya Froot Loops kwa njia nyingi kwa mfano kwa kuunda Snack Ums. Snack Ums ilikuwa kama nafaka za kawaida za kuliwa kama kiamsha kinywa lakini kubwa zaidi. Kaulimbiu yao ilikuwa "Super sized bites with deliciously intense natural fruit flavors......Flavor bursting! ". Ikimaanisha kuwa ukila chakula hiki chenye mionjo mingi ya matunda, utahisi utamu sana! 

Aina nyingine ya Froot Loops iliyoanzishwa na kampuni ya Kellog's ilikuwa Froot Loops Cereal Bar. Froot Loops Cereal Bar ilikuwa nafaka zilizoshikanishwa kwa vyakula vingine mbalimbali katikati ,juu na chini. Hata hivyo, bidhaa hii haikuwa na mafanikio huku maoni mengi ya watu kuwa haikuonja kama nafaka hata kidogo. Kaulimbiu yao ilikuwa "The goodness of cereal and milk!" hasa wakimaanisha "Uzuri wa nafaka na maziwa".

Utamaduni wa Pop 
Froot Loops imehusishwa mara kadhaa katika kipindi cha televisheni cha All in the Family kama nafaka iliyopendwa sana na mhusika Archie Bunker.

Marejeo 
 ^ taquitos.net: Snack Ums Froot Loops
 ^ taquitos.net: Froot Loops Cereal & Milk Bars

Viungo vya nje 
 Tovuti Rasmi
 Froot Loops kwenye tovuti rasmi ya Kellog's : Inahusisha habari kuhusu virutubishi na vyakula vilivyohusishwa katika kutayarisha Froot Loops.

Chakula
I Stay in Love

"I Stay in Love" ni wimbo uliandikwa na Mariah Carey, Bryan-Michael Cox, WyldCard, wakishirikiana na  Roderick Hollingsworth kwa ajili ya albamu ya studio kutoka kwa Carey ya kumi na moja  E=MC². Albamu hii iliandaliwa na Carey akishirikiana na Cox. Wimbo wa Stay in Love ulitolewa kama single ya nne na ya mwisho kutoka katika albamu hii. Wimbo huu ulichezwa katika tuzo za  American Music Award zilizofanyika tarehe 23 Novemba 2008. Wimbo huu ilifanikiwa kufika nafasi ya kwanza katika chati ya Billboard Hot Dance Club Play.

Mapokezi 
Wadadisi wa mambo wanasema kuwa wimbo wa I Stay in Love ulipata mapokezi mazuri, katika kupitia matokeo ya albamu hii ya  E=MC², Toleo la katika wavuti juu ya wimbo huu  The Republican yanasema kuwa Carey anang'ara katika wimno huu, wakati Fox News Channel akiuelezea wimbo huu kama wenye mashairi mazito,

Matangazo 
Carey aliimba wimbo katika onesho la moja kwa moja lililofanyika nchini Uingereza la vipaji linalojulikana kama The X Factor tarehe 8 Novemba 2008, ikiwa ni pamoja na kuimba wimbo wa  "Hero" na washiriki wa enesho hilo. Pia aliumba wimbo huu katika onesho la tuzo za American Music Award lililofanyika tarehe 23 Novemba  2008 katika eneo la Nokia Theatre.

Video ya Muziki 

Ikiongozwa na mumewe Carey aitwaye  Nick Cannon, video ya muziki hii ilitengenezwa katika eneola Las Vegas, Nevada, kwa kutumia hadithi ambayo Cannon na Carey waliwahi kushiriki kuiandika  Carey alipiga picha kwa ajili ya video hii katika ukumbi usiku katika hoteli ya Bellagio tarehe 5 Oktoba 2008. Carey aliendelea na upigaji picha kwa ajili ya video ya wimbo huu tarehe 6 Oktoba 2008, katika jangwa la Mojave. Akiwa katika mohajiano na Ryan Seacrest, Cannon akiongea kuhusu video hii anasema kuwa, kuna wakati ambapo Carey anakuwa katika kitanda na mwanaume( aliyecheza nafasi hiyo alikuwa Andrew Karelis),...."

Video hii iliingia katika chati ya Billboard na kushika nafasi ya 16 hii ikiwa ni tarehe 6 Desemba 2008..

Orodha ya nyimbo na muundo 
U.S. Digital Remix
 "I Stay In Love" (Jody den Broeder Radio Edit) – 4:08
 "I Stay In Love" (Ralphi Rosario Melodic Radio Edit) – 3:50
 "I Stay In Love" (Jody den Broeder House Mix) – 8:29
 "I Stay In Love" (Ralphi Rosario Big Vocal) – 8:12

Chati 
Wimbo huu uliingia katika chati ya Billboard Hot R&B/Hip-Hop Songs na kufikia katika nafasi ya 97 hii ikiwa ni tarehe 15 Novemba 2008 na kupanda hadi kufikia nafasi ya 81. Single hii iliingia katika chati ya Billboard ya  Rhythmic Airplay Chart katika nafasi ya 38 tarehe 20 Desemba na kuoanda hadi nafasi ya 37 tarehe 27 mwezi huo huo, 2008. Pia wimbo huu ulishika nafasi ya 4 katika chati ya Billboard ya Marekani ya Hot 100 Singles Sales. Na kufikia mwishoni mwa mwezi Desemba, wimbo huu ulikuwa katika nafasi ya 81.

Chati

Historia ya kutoka

Marejeo 

Nyimbo za Mariah Carey
Nyimbo za 2008
Historia na Maendeleo ya Mji wa Dar es Salaam

Dar es Salaam ilikuwa ikiitwa “Mzizima”(Ikimaanisha mji wenye neema), ni mji wa zamani ulioanza  mwanzoni mwa miaka ya 1857. Ingawa historia ya Mzizima ilianza tangu miaka 1000 iliyopita ambapo watu wa Barawa (ambao walijichanganya na Wazaramo na kuwa kati yao) ambao walitulia na kulima katika maeneo ya mbwa maji magogoni (kwa sasa kivukoni), Mjimwema na Gezaulole.

Mji ulianza kuonesha mabadiliko kutokana na ujio wa wa Masultani, Wajerumani na Waingereza. Mwaka 1866 Sultan Seyyed Majid of Zanzibar aliupa jina la ambalo ndilo linalotumika sasa neno la kiarabu lililomaanisha “Mbingu ya Amani”. Baaba ya kifo cha Sultan Majid mwaka 1870, Dar es Salaam ilianguka lakini iliinuka tena mara baada ya ulio wa kampuni ya Kijerumani (German East Africa Company)  iliyoanzisha kituo cha biashara mwaka 1887 na kuuondoa utawala wa Kiarabu hata kutawala pwani ya Africa Mashariki.

Walijenga  mamlaka kwa ajili ya kusimamia mambo malimbali ndani ya Africa Mashariki na kuanzisha biashara kwa ajili ya maendeleo ya njia ya reli ya kati.

Iliweza kukua kwa haraka kutokana na utawala pamoja na biashara ya Wajerumani Afrika ya Masahriki. Mwaka 1891 ulikuwa mji mkuu wa “Gerrnan East Africa“.

Dar es Salaam zamani Mzizima, ni mji mkubwa katika Tanzania na unapatikana pembezoni mwa bahari ya Hindi. Ni mji mashuhuri na ni muhimu kwani ni mji wa Kibiashara.

Wakati wa vita ya kwanza ya dunia Wajerumani Afrika Mashariki waliangushwa na Waingereza na tangu  hapo ilijulikana kama Tanganyika. Baada ya vita vya pili vya dunia, Dar es Salaam ilikuwa kwa haraka ikiwepo kuanzishawa kwa chama cha TANU(Tanganyika African National Union) ambacho kilisababisha Tanganyika kujipatia uhuru tarehe 9 Desemba 1961.

Dar es Salaam iliendelea kuwa mji mkuu mpaka ulipohamishiwa Dodoma mwaka 1973 , ambao ni mji ulio katikati ya nchi ya Tanzania. Licha ya kutokuwa na tawala za mji mkuu lakini Dar es Salaam iliendelea kuwa makao makuu ya serikali.

Historia ya Ujerumani bado imekuwa ikionekana katika mji. Dar es Salaam ni mji muhimu kwa biashara na serikali.

Historia
Dar es Salaam

en:Dar_es_Salaam#History
Saint John, New Brunswick

Saint John ni mji mkuu na mji mkubwa wa kwanza wa mkoa wa New Brunswick katika Kanada. Iko kwenye pwani la Ghuba ya Fundy. Uko kwenye mdomo mpana wa mto Saint John. Kuna wakazi 68,043 (2006). Eneo lake ni 316.31 km². Ni mji kongwe visiwani katika Kanada.

Mji ulianzishwa  1604

Miji ya Kanada
New Brunswick
If It's Over

"If It's Over" ni wimbo ulioandikwa na mwandishi wa Kiingereza ambaye pia ni mwimbaji Mariah Carey akishirikiana na Carole King na pia wimbo huu uliandaliwa na Carey mwenyewe kwa kushirikiana an Walter Afanasieff kwa ajili ya albamu ya pili ya Mariah, iliyojulikana kwa jina la Emotions  iliyotoka mwaka 1991. Kati auandaaji wa albamu hii, King alishauri kuwa, ingekuwa vema kama Mariah angerudia wimbo wake wa "(You Make Me Feel Like) A Natural Woman",  Lakini Mariah alikataa na kusema anapendelea kuandika nyimbo zake mwenyewe, na pia alidai kushindwa kufikia kiwango cha wimbo huo.

Miezi michache baada ya kutoka kwa albamu ya Emotions, Carey aliuimba wimbo huo katika kipindi cha televisheni cha MTV Unpugged  kama wimbo wa pili kutoka katika orodha ya nyimbo zake. Nyimbo zake kutoka katika albamuh hi ziliweza kufanya vizuri nchini Marekani na katika albamu nzima nyimbo sita ziliweza kufika katika nafasi ya kwanza.

Kuhusu wimbo 
japokuwa wimbo huu ukiandikwa na Mariah Carey akishirikiana na Carole King, lakini kuna kila dalili kuwa wimbo huu umefuata miondoko na baadhi ya maudhui kutoka katika wimbo wa Saturday Night Live .

Orodha ya nyimbo 
Australian/European CD single
 "If It's Over" (live) - 3:47
 "If It's Over" - 4:38

Japanese CD single
 "If It's Over" (live) - 3:47
 "Emotions"
 Special spoken message for Japanese fans

European CD maxi-single
 "If It's Over" (live) - 3:47
 "If It's Over" - 4:38
 "Someday" (new 12" jackswing)

Chati

Marejeo 

Nyimbo za 1992
Nyimbo za Mariah Carey
Phan Dinh Phung

Phan Đình Phùng (1847 – 21 Januari 1896) alikuwa mwanamapinduzi wa Vietnam ambaye aliongoza jeshi la waasi lililojihadharisha na wakoloni wa Ufaransa.

Waliozaliwa 1847
Waliofariki 1896
Wanasiasa wa Vietnam
André Brink

André Philippus Brink (Vrede, 29 Mei 1935  – 6 Februari 2015) alikuwa mwandishi wa riwaya kutoka Afrika Kusini. Aliandika kwa lugha ya Kiafrikana na Kiingereza na alikuwa Profesa wa Kiingereza katika Chuo Kikuu cha Cape Town.

Katika miaka ya 1960, yeye na Breyten Breytenbach walikuwa watu muhimu katika harakati ya uandishi wa Kiafrikana iliyoitwa Die Sestigers ("Wa miaka ya sitini"). Waandishi hao walitazamia kutumia Kiafrikana kama lugha ya kuongea dhidi ya serikali ya ubaguzi wa rangi, na pia kufanya fasihi ya Kiafrikana kusukumwa na mienendo ya wakati huo ya fasihi ya Kiingereza na Kifaransa.

Riwaya yake Kennis van die aand ("Maarifa ya Usiku ") (1973) ilikuwa riwaya ya kwanza kupigwa marufuku na serikali ya Afrika Kusini. 

Brink aliandika vitabu vyake kwa wakati mmoja katika lugha za Kiingereza na Kiafrikana.

Riwaya za mapema za André Brink mara nyingi zilijihusisha na sera za ubaguzi wa rangi. Maandiko yake ya mwisho yanahusu masuala mapya ya kimaisha katika kipindi baada ya ubaguzi nchini Afrika Kusini.

Mwanawe, Anton Brink, ni mchoraji.

Vitabu 
Kwa orodha kubwa zaidi ya machapisho, angalia makala haya ya Kiafrikana André P Brink.

Riwaya 

 Balozi
 Kutazama Giza
 Wakati katika Upepo
 Fununu za Mvua
 Msimu Mkavu na Mweupe
 Nyororo ya Sauti
 Ukuta wa Ugonjwa Mkubwa
 Hali ya Kidharura
 Teno la Hofu
 Maisha ya Kwana ya Adamastor (1993)
 Kinyume na Hayo
 Kuota kuhusu Mchanga
 Bonde la Shetani
 Haki za Kutamani
 Anderkant die Stilte (2002), ilitafsiriwa kama Upande Mwingine wa Kimya
 Kabla Nisahau (2004)
 Upande Mwingine wa Kimya (2004)
 Panzi (2005)
 Mlango wa Buluu (2006)
 Maisha Mengine (2008)

Vitabu Kuhusu Maisha
 Barabara yenye njia mbili (2009)
 Iliripotiwa katika

Tanbihi

 Chapman, Michael. 2003. Southern African Literatures, University of Natal Press. ISBN 1-86914-028-1

Viungo vya nje
 André Brink Blog 

Waliozaliwa 1935
Waliofariki 2015
Waandishi wa Afrika Kusini
Fasihi ya Kiafrikaans
Rania Al Abdullah

Rania Al Abdullah ( Rānyā al-‘abdu l-Lāh; alizaliwa 31 Agosti 1970) ni mke wa Mfalme Abdullah II wa nchi ya Jordan.

Yeye anachukuliwa mojawapo ya wanawake majabari kote duniani. Rania ametumia nguvu zake kuhimiza umuhimu wa elimu.

Nchini Jordan, kazi yake inahusu kutathmini kiwango cha elimu ya wanafunzi, na akiwa nje ya nchi anawahimiza viongozi kuhusu elimu.

Maisha ya kibinafsi
Rania Al-Yassin alizaliwa nchini Kuwait kutokana na wazazi wa Kipalestina mjini Tulkarm. Alisoma shule ya msingi na ya upili katika New English School, Kuwait, kisha akafuzu kwa shahada ya biashara kutoka chuo kikuu cha American University in Cairo. Alipofuzu, Rania alirudi Jordan na kufanya kazi kwenye benki ya Citibank, na baadaye akafanya kazi kwenye kampuni ya kompyuta iitwayo Apple Computer mjini Amman.

Ndoa na watoto
Alikutna na Mfalme Abdullah bin Al-Hussein kwenye sherehe mnamo Januari 1993. Baada ya miezi miwili, alikuwa mhumba wake na walioana mnamo 10 Juni 1993. Wana watoto wanne:
 Hussein bin Al Abdullah (alizaliwa 28 Juni 1994)
 Iman bint Al Abdullah (alizaliwa 27 Septemba 1996)
 Salma bint Al Abdullah (alizaliwa 26 Septemba 2000)
 Hashem bin Al Abdullah (alizaliwa 30 Januari 2005)

Malkia wa Jordan
Ingawa mumewe alikuwa mfalme tangu 7 Februari 1999, Rania hakuwa malkia papo hapo. Mumewe alimtuza Umalkia mnamo 22 Machi 1999.

Jamii
Rania alianzisha tume ya Jordan River Foundation mnamo 1995 ambayo inaboresha familia na jamii maskini kwa kuwafundisha jinsi ya kuanzisha biashara.

Mnamo 2009, Rania na mumewe walisherehekea miaka kumi ya ndoa yao kwa kuanzisha mashindano ya jamii (Ahel Al Himmeh) mnamo Machi ili kuwatuza watu ambao wamesaidia jamii yao.

Tovuti
Rania anadai kuwa yeye ni mwanateknolijia ambaye unaweza kumpata kwenye tovuti kama YouTube, Facebook na Twitter.

YouTube
Mnamo Machi 2008, Rania alianzisha YouTube channel na kuwaalika watazamaji waulize maswali walionayo kuhusu Uislamu.

Pia, ameweka mahojiano yake ya CNN kwenye YouTube, ambap alizungumzia kuhusu elimu.

Facebook
Rania ni mshiriki wa Facebook ambapo ameweka picha zake akiwa nyumbani na akiwa hadharani. Hadi 17 Desemba 2009, alikuwa na mashabiki 110,000.

Twitter
Mnamo Juni 2009, Rania alishiriki kwenye mahojiano ya Twitter, alipojibu maswali matano kutoka kwa umma.

Marejeo

Viungo vya nje
 Official site
 Official biography
 Queen Rania on YouTube
 Queen Rania on Twitter
 Madrasati
 Jordan River Foundation
 Jordan Education Initiative 
 UNICEF
 Global Campaign for Education
 Education for All: Class of 2015 
 Foundation for International Community Assitance (FINCA) 
 National Council for Family Affairs
 Ten Questions for Queen Rania on Time.com 
 Wolf Blitzer interviews Jordan's Queen Rania, CNN, October 26, 2007
 Queen Rania on YouTube's "End Poverty - Be the Generation" video

Watu wa Yordani
Shorobo uzuri

Shorobo uzuri (Musophaga rossae) ni ndege wa Afrika wa rangi ya buluu wa familia ya Musophagidae.

Spishi hii hupatikana katika nchi za Angola, Botswana, Burundi, Cameroon, Jamhuri ya Afrika ya Kati, Jamhuri ya Kidemokrasia ya Kongo, Gabon, Kenya, Rwanda, Sudan, Tanzania, Uganda na Zambia.

Ndege hawa hupatikana sana wakifugwa.

Picha

References
 BirdLife International 2004.  IUCN Red List: Musophaga rossae.
 Tanzaniabirds.net: Ross's turaco

Shorobo na jamaa
Kibibimlima

Kibibimlima (Bellis perennis) una asili yake katika Ulaya ya Magharibi, ya Kati na ya Kaskazini.

Ukuaji
Mmea huo huwa na mizizi midogo inayomea ardhini lakini si kwa kuchimba sana ndani. Pia huwa na matawi madogo ya mviringo au matawi yenye kufanana kijiko yenye refi wa sentimita 2-5, ambayo hupatikana karibu sana na ardhi. Kichwa cha maua au kapitulo (capitulum) ni sentimita 2-3 kwa upana yakiwa. Viua vya ndani ni njano na vile vya nje ni vyeupe. Kibibimlima ni dikotiledoni.

Matumizi
Kibibimlima haathiriki na ukataji wa nyasi kwa hivyo yeye huwa kama mmea haribifu bustanini, ingawa wachache hupenda umbo la maua haya. Kuna aina za kibibimlima zinazopandwa kwa ajili ya kuuza, zenye maua makubwa zaidi yenye petali zenye upana wa sentimita 5-6

Maua yanatumika kimatibabu kwa sababu ya sifa zake za kufanya tishu za mwili kuwa ndogo. Katika Roma ya kale, madaktari wa upasuaji waliofuata majeshi vitani waliwaamuru watumwa kukusanya magunia ya kibibimlima ili kupata kutoa maji kutoka maua yale. 

Kibibimlima kimetumika tangu jadi kutengeneza vifaa vya kuremebsha katika michezo ya watoto.

Marejeo

Viungo vya Nje
 Bellis perennis  (USDA plant profile)

Alizeti na jamaa
Maua
Dagoretti

Dagoretti ni eneo lililoko magharibi mwa Nairobi, mji mkuu wa Kenya.

Kata

Usafiri 
Kituo cha reli cha Dagoretti kiko kwenye mstari wa mfumo wa reli ya kitaifa.

Marejeo

Viungo vya nje 
 FallingRain Map - elevation = 177m (alama nyekundu ni reli)

Mitaa ya Nairobi
Umandejua

Mimea ya Umandejua inaainishwa kwenye jenasi Drosera ambayo ni mojawapo ya jenasi kubwa zaidi ya mimea ambayo hula nyama. Jenasi ya Drosera ina angalau spishi 194. Mimea hii ya familia ya Droseraceae huwavutia, kuwashika na kuwaua wadudu kwa kutumia viungo vyenye kuzalisha maji yenye gundi. Wadudu hawa hupendwa na umandejua kwa sababu mmea wenyewe unamea katika ardhi isiyokuwa na rotuba ya kutosha. Spishi mbalimbali, ambazo huwa na maumbo tofauti, hupatikana katika mabara yote isipokuwa Bara la Antaktiki.

Sifa za mmea
Umandejua ni mimea inayodumu kwa miaka nyingi (lakini baadhi ya spishi hudumu kwa kipindi cha mwaka mmoja tu). Ina maua madogomadogo yaliyosimama ambayo ni karibu sm 1 na m 1 kwa urefu ikitegemea ni spishi ipi. Spishi zinazopanda huwa na shina zinazoweza kuwa ndefu sana hata kufikia mita 3, kama vile D. erythrogyne.

Imebainika kuwa mmea wa umandejua unaweza kuishi kwa kipindi cha hata miaka 50. Jinasi hii imezoea zaidi kupata chakula kupitia kula wadudu kiasi kwamba enzaimu ya aina ya naitreti riadaktesi) ambayo kawaida hutumiwa na mimea kupandishia nitrati haipo.

Picha

Maandiko ya chini

Marejeo
Vitu vingi katika makala haya vinatoka katika  tafsiri ya Kijerumani ya makala haya ya wikipedia article (retrieved 30 Aprili 2006).
 Barthlott, Wilhelm; Porembski, Stefan; Seine, Rüdiger; Theisen, Inge: Karnivoren. Stuttgart, 2004, ISBN 3-8001-4144-2
 Correa A., Mireya D.; Silva, Tania Regina Dos Santos: Drosera (Droseraceae), in: Flora Neotropica, Monograph 96, New York, 2005
 Darwin, Charles: Insectivorous Plants, 1875
 Lowrie, Allen: Carnivorous Plants of Australia, Vol. 1-3, English, Nedlands, Western Australia, 1987 - 1998
 Lowrie, Allen: A taxonomic revision of Drosera section Stolonifera (Droseraceae) from south-west Western Australia, 2005, Nuytsia 15(3):355-393. (Online: http://science.calm.wa.gov.au/nuytsia/15/3/355-394.pdf )
 Olberg, Günter: Sonnentau, Natur und Volk, Bd. 78, Heft 1/3, pp. 32–37, Frankfurt, 1948
 Rivadavia, Fernando; Kondo, Katsuhiko; Kato, Masahiro und Hasebe, Mitsuyasu: Phylogeny of the sundews, Drosera (Droseraceae), based on chloroplast rbcL and nuclear 18S ribosomal DNA Sequences, American Journal of Botany. 2003;90:123-130. (Online: http://www.amjbot.org/cgi/content/full/90/1/123)
 Seine, Rüdiger; Barthlott, Wilhelm: Some proposals on the infrageneric classification of Drosera L., Taxon 43, 583 - 589, 1994
 Schlauer, Jan: A dichotomous key to the genus Drosera L. (Droseraceae), Carnivorous Plant Newsletter, Vol. 25 (1996)

Viungo vya nje

 A key to Drosera species, with distribution maps and growing difficulty scale 
 A virtually exhaustive listing of Drosera pictures on the web 
 International Carnivorous Plant Society
 Carnivorous Plant FAQ
 Listing of scientific Drosera articles online (terraforums.com) 
 The Sundew Grow Guides 
 Sundew images from smugmug
 Botanical Society of America, Drosera - the Sundews 

Fungu na jamaa
Moscow Times

Moscow Times ni gazeti lililo katika lugha ya Kiingereza na limechapishwa jijini Moscow, Urusi tangu mwaka wa 1992. Usambazaji wa gazeti hili, katika mwaka wa 2008, ulikuwa nakala 35,000. Gazeti hili hutolewa bure kwa pahali ambapo wasomi wanaozungumza Kiingereza huzuru hasa hoteli na mikahawa wanapokula vyakula vyao. Magazeti haya hupatikana ,pia, kwa njia ya kusajili na kampuni na kutumiwa kwa anwani yako. Gazeti hili ,hivi sasa,limeanza kuwa maarufu sana na Warusi wanaozungumza Kiingereza. Hata hivyo halipatikani katika maduka ya magazeti na kulipata unahitaji kuagiza kutoka kampuni kama ilivyoelezwa hapo juu.

Gazeti hili lilianza kama gazeti la kuchapishwa mara mbili kwa wiki kabla ya kuwa gazeti la kila siku baada ya miezi kadhaa. Gazeti hili lina makao yake makuu katika makao ya zamani ya gazeti la Pravda,likawa gazeti la kwanza la nchi za Magharibi kuchapishwa nchini Urusi.

Mpaka mwaka wa 2005, jarida hili lilimilikiwa na Independent Media, kampuni ya uchapishaji iliyosajiliwa jijini Moscow na inachapisha magazeti kadhaa : gazeti la kila siku la lugha ya Kirusi, Vedomosti, St. Petersburg Times(hili ni gazeti ambalo ni sawa na Moscow Times jijini St. Petersburg) na huchapisha ,pia, majarida mbalimbali maarufu kama FHM, Men's Health na Cosmopolitan katika lugha ya Kirusi. Mwaka uo huo, Independent Media ilinunuliwa na Kundi la Uchapishaji la Kifini,linaloitwa Sanoma.

Mhariri mkuu ni Andrew McChesney, aliyepandishwa hadi cheo hicho mnamo mwezi wa Juni 2006 baada ya kufanya kazi katika vyeo vingine mbalimbali katika kampuni hiyo.

Gazeti hili huchapisha mara kwa mara makala kadhaa ya waandishi maarufu wa Urusi, mara nyingi wao huchukua misimamo pinzani dhidi ya Serikali ya Kirusi na sera zake kwa jumla.
Katika mwaka wa 2009, The Moscow Times ilichapisha Russia For Beginners: A Foreigner's Guide to Russia ambalo lilikuwa jarida kwa wageni nchini Urusi lilioandikwa na waandishi waliotoka nchi geni kuishi Urusi. Wanaeleza matukio yaliyowafanyikia walipokuwa wageni nchini Urusi wakilenga kuwasaidia wageni wapya.

Gazeti hili ,na vilevile gazeti dada lake la The St Petersburg Times, linamilikiwa na Shirika la Sanoma ambalo lina makao yake Ufini.

Marejeo
 "About the newspaper" (PDF) . English Media Kit. The Moscow Times..
 Richardson, Dan. (2001). The Rough Guide to Moscow. Rough Guides. uk. 56. ISBN 978-1858287003
 Charlton, Angela. (2007). Frommer's Moscow & St. Petersburg. John Wiley and Sons. uk. 63. ISBN 978-0764588990
 Lawton, Anna. (2004). Imaging Russia 2000: Film and Facts. New Academia Publishing, LLC. uk. 107. ISBN 978-0974493435.
 "Russia for Beginners. A Foreigner’s Guide to Russia". The Moscow Times. 3 Machi 2009.

Viungo vya nje
 Tovuti Rasmi ya Moscow Times

Magazeti ya Urusi
Magazeti ya Kiingereza
1992
Moscow
NRC Handelsblad

NRC Handelsblad, mara nyingi hufupishwa kuwa NRC, ni gazeti la kuchapishwa kila siku.Gazeti hili huchapishwa jioni katika nchi ya Uholanzi na Kampuni ya NRC Media. Gazeti hili liliumbwa mnamo 1 Oktoba 1970 kutokana na muungano wa jarida la Nieuwe Rotterdamsche Courant na jarida la Algemeen Handelsblad.Jarida la Algemeen Handelsblad llikuwa jarida kuhusu hesabu za kibiashara kwa jumla na jarida la Nieuwe Rotterdamsche Courant lilikuwa gazeti la Roterdam. Katika mwaka wa 2006, jarida la porojo, nrc•next, lilianza kuchapishwa. Katika mwaka wa 2007, usambazaji wa NRC Handelsblad ulikuwa nakala 249,099 katika siku ya Jumatatu hadi Ijumaa na nakala 270,189 katika siku ya Jumamosi.

Historia
Gazeti la NRC Handelsblad lilianzishwa mnamo 1 Oktoba 1970, baada ya muungano wa gazeti la Amsterdam la Algemeen Handelsblad na gazeti la Rotterdam la Nieuwe Rotterdamsche Courant. Nieuwe Rotterdamsche Courant lilianzishwa katika mwaka wa 1844 na Henricus Nijgh huko Rotterdam. Gazeti la Algemeen Handelsblad lilianzishwa katika jiji kuu la Amsterdam katika mwaka wa 1828 na J.W. van den Biessen. Wito wa jarida hili,NRC Handelsblad ni Lux et Libertas- hasa ukimaanisha Mwangaza (ikiashiria wakati wa kuzuzuliwa na kuerevushwa- yaani mwangaza unawafungua macho) na Uhuru.

Usambazaji wa gazeti hili ulikuwa nakala 242,950 katika mwaka wa 2004(idadi chache kuliko usambazaji wa nakala 265,000 katika mwaka wa 2002). Jumla ya usambazaji wa magazeti ulikuwa 4,013,547 katika mwaka wa 2004.

Katika mwezi wa Februari 2006,NRC Handelsblad ilianzisha gazeti dogo la asubuhi la kuvutia wasomaji wasomi ambao hawawezi kusoma gazeti la kila siku. Mhariri Folkert Jensma alipoondoka, nafasi yake ilichukuliwa na Birgit Donker mnamo 12 Desemba 2006.

Mtindo wa uchapishaji
Tangu mwaka wa 2001, mtindo wa Lexicon umetumika. Mtindo huu wa uchapishaji uliandaliwa na Bram de Does na hutumika katika gazeti hili. De Does alichora na kuandaa mtindo maalum ya kutumika katika kuchapisha vichwa vya habari motomoto.

Viungo vya nje
 NRC Handelsblad(Tovuti ya kimataifa - Kiingerza)
 NRC Handelsblad (Tovuti Rasmi - Kiholanzi)

Marejeo
 Egeria in an investment company which is part of Bregal Investments, which is part of Cofra Group
 NRC Handelsblad 12 December 2006 page 21 Tegenwicht aan Trivialisering: Birgit Donker benoemd tot hoofdredacteur van NRC Handelsblad"Birgit Donker is de nieuwe hoofdredacteur van NRC Handelsblad, nrc.next en nrc.nl. De raad van bestuur van PCM heeft haar vandaag benoemd.     Rotterdam, 12 Desemba Birgit Donker (41) is de opvolger van Folkert Jensma als hoofdredacteur van NRC Handelsblad."

Magazeti ya Uholanzi
Magazeti ya Kiholanzi
Rotterdam
1970
Mariah Carey (albamu)

Mariah Carey ni albamu kutoka kwa Mariah Carey yenye jina lake mwenyewe, iliyotoka nchini Marekani tarehe 12 Juni 1990, kupitia katika studio za Columbia Records. Japokuwa mauzo ya albamu hii kwa kiasi fulani yalikuwa madogo, lakini yalimafanya Carey kuwa nyota nyumbani kwao. Albamu hii ilifanikiwa kufikisha nyimbo kadhaa katika  nafasi ya kwanza katika chati ya Billboard.ya single bora 100,  huku albamu yenyewe ikikaa kwa kipindi cha majuma kumi na moja katika nafasi ya kwanza katika chati ya Billboard 200. Albamu hii inashika nafasi ya ttu kwa upande wa mauzo ya albamu za Carey nchini Marekani, ikija baada ya ile ya Daydream ya mwaka 1995 na ile ya Music Box  ya mwaka 1993. Albamu hii imefanikiwa kuuza nakala zaidi ya milioni 15 dunia nzima, .

Mapokezi 
Albamu ya Mariah Carey ilifanikiwa kufanya vizuri katika chati ya nchini Marekani ya Billboard 200 na kufika hadi nafasi ya 80, na kuingia katika nyimbo ishirini bora katika juma la nne tangu iwe katika chati hiyo na hatimaye ilifika katika nfasi ya kwanza katika juma la arobaini na tatu, na kushikilia nafasi hio kwa kupindi cha majuma kumi na moja mfululizo. Hadi hii leo ,hii ndio albamu ya Carey iliyowahi kukaa katika nafasi ya kwanza kwa kipindi kirefu zaidi. wimbo huu uliendelea kukaa katika nyimbo ishirini bora kwa kipindi cha majuma sitini na tano, na  kukaa katika nyimbo mia moja bora za Billboard kwa kipindi cha mjuma 113. Kwa mujibu wa shiria laRIAA Albamu ya hii kutoka kwa Carey ni moja ya albamu zilizowahi kupata mauzo mazuri zaidi nchini Maekani, na hadi kufikia mwezi Machi mwaka 2006,albamu hii ilikuwa tayari imekwisha kuuza nakala zaidi ya milioni nane nchini Maekani.   Pia ilikuwa albamu iliyoongoza kwa mauo kwa mwaka 1991 chini Marekani =..

Lakini mafanikio ya albamu hii nje ya Marekani yalikwa ya wastani, lakini kwa uchache iliweza kupata mafanikio katika nchi za Canada ambapo ilikaa katika nafasi ya kwanza kwa wiki moja,. .Albamu hii ilifika katika nafasi ya ita nchini uingereza na Aistralia.

Single kutoka katika albam ya Mariah Carey hazikupata mafanikio katika masoko mengi tofauti na masoko ya Marekani, na kumafanya Carey kung'aa katika maeneo hayo

Orodha ya nyimbo 
Nyimbo zote ziliandikwa na Carey kwa kushirikiana na  Ben Margulies, isipokuwa baadhi.
"Vision of Love" – 3:30
"There's Got to Be a Way" (Carey, Ric Wake) – 4:54
"I Don't Wanna Cry" (Carey, Narada Michael Walden) – 4:49
"Someday" – 4:08
"Vanishing" – 4:12
"All in Your Mind" – 4:46
"Alone in Love" – 4:12
"You Need Me" (Carey, Rhett Lawrence) – 3:52
"Sent from up Above" (Carey, Lawrence) – 4:05
"Prisoner" – 4:25
"Love Takes Time" – 3:49

Chati

Marejeo 

Albamu za Mariah Carey
Albamu za 1990
The Province

The Province ni gazeti la kila siku linalochapishwa na mtindo wa gazeti la porojo. Gazeti hili huchapishwa katika eneo la British Columbia na Kundi la Pacific Newspaper, kampuni shirika ya CanWest Global Communications. Limekuwa gazeti la kila siku tangu mwaka wa 1898.

Kulingana na utafiti wa NADbank wa hivi majuzi, wasomaji wa The Province kila siku(kati ya Jumatatu na Ijumaa) ni 520,100 ,takwimu hii inalifanya kuwa gazeti linalosomwa sana katika eneo la British Columbia.Vilevile,usambazaji wa nakala katika siku sita ni nakala 167,746 kwa kila siku.

Historia
Katika mwaka wa 1923, familia ya Southam ilinunua gazeti hili la The Province. Miaka ishirini na miwili baadaye katika mwaka wa 1945, wachapishaji wa nakala za jarida hili waligoma. The Province lilikuwa gazeti lililonunuliwa sana kati ya magazeti mengine yote jijini Vancouver likiwa mbele ya The Vancouver Sun na lile la News Herald. Kama matokeo ya mgomo huo wa wiki sita, gazeti hilo lilipoteza wanunuzi muhimu katika soko la magazeti ikifanya mauzo yao yapungue. Gazeti hili lilishuka hadi nafasi ya tatu katika mauzo ya magazeti. Katika mwaka wa 1957, magazeti ya The Province na The Vancouver Sun yaliuzwa kwa kampuni ya Pacific Press ambayo ikamilikiwa na kampuni zote mbili (Vancouver Sun na  The Province).

Stesheni za redio za CFCB / CKCD
Mnamo 23 Machi 1922, The Province lilianzisha stesheni ya redio ya CFCB iliyotangaza habari mbalimbali na ripoti za soko la hisa. Kulikuwa na muhtasari za habari siku nzima zikifuatiwa na muziki. Stesheni hii ,kwa kawaida, ilikuwa ikifungwa saa nne ya usiku. Stesheni hii ilibadilisha jina lake kuwa CKCD katika mwaka wa 1923, na ikahamia mfumo wa usambazaji wa 730kHz katika mwaka wa 1925. Usimamizi wa gazeti hilo, The Province , likachukuliwa na kampuni ya Pacific Broadcasting katika mwaka wa 1933 huku The Province likiendelea kuipa stesheni hiyo ripoti na habari mbalimbali za kutangazwa.

Katika mwaka wa 1936, shirika jipya lililokuwa limeundwa la Canadian Broadcasting Corporation(liliundwa ili liwe shirika la utangazaji na pia la kusimamia  sheria za utangazaji - jukumu hili la pili,hapo awali, lilikuwa la Idara ya Umarina na Uvuvi) liliagiza CKCD kurudisha kibali chake na kufunga kazi yake yote. Stesheni ya CKCD ilitangaza habari yake ya mwisho katika mwezi wa Februari 1940.

Marejeo
About us 
Canadian Communications Foundation - Fondation Des Communications Canadiennes

Viungo vya nje
 Tovuti rasmi ya The Province

Magazeti ya Kanada
Michael Ranneberger

Michael E. Ranneberger  ndiye Balozi wa Marekani wa sasa nchini Kenya.  Alithibitishwa na bunge tarehe 29 Juni 2006 na kuanza kazi moja kwa moja mnmao 11 Agosti 2006.  Yeye pia ana wajibu kwa uhusiano wa Marekani na Somalia.  Mheshimiwa Ranneberger alihudumu kama Mwakilishi mkuu wa Sudan katika Taasisi ya Masuala ya Afrika kuanzia Januari hadi Agosti mwaka wa 2006. Kuanzia mwaka wa 2004 hadi mwaka wa 2005, alikuwa Naibu Katibu Msaidizi Mkuu wa Taasisi ya Afrika (kwa lugha ya Kimombo ‘Africa Bureau’). Aliwahi kuhudumu kama Mshauri Maalum wa Sudan kuanzia mwaka wa 2002 hadi mwaka wa 2004. Kuanzia mwaka wa  1999 hadi mwaka wa 2002, alikuwa Balozi wa Marekani katika Jamhuri ya Mali.  Yeye ni mwanachama wa Huduma Kuu ya Kigeni na anashikilia nyadhifa ya Waziri wa wasifu (Career Minister).

Kuanzia Julai mwaka wa 1995 hadi Julai mwaka wa 1999, kama Mratibu wa maswala ya Kuba, Bw. Ranneberger alisaidia kuongoza sera ya Utawala ili kukuza mpito wa amani wa kidemokrasia katika nchini Kuba, na kwa sehemu yake aliimarisha msaada kwa wanaharakati wa haki za binadamu na maendeleo ya jamii ya raia inayojitegemea.  Mara moja kabla ya kuchukua nyadhifa hiyo ya Kuba, kwa miezi sita alikuwa nchini Haiti akianzisha na kuendesha shirika la Haki na Maswala yanayohusiana na Usalama.

Mnamo Agosti mwaka wa 1994, akawa Naibu Mkuu wa Misheni katika mji mkuu wa Mogadishu.  Huduma yake kama Naibu Mkuu wa Misheni katika mji mkuu wa Maputo kuanzia mwaka wa 1986 hadi mwaka wa 1989 ilijumuisha miezi nane kama mjukumu wakati wa vita vya wenyewe kwa wenyewe, wakati mpango wa msaada wa dharura wa Shirika la Maendeleo ya Kimataifa la Marekani,(USAID) nchini Msumbiji ulikuwa mmoja wa mpango kubwa zaidi katika sub-Saharan ya Afrika.  Kama ofisa wa dawati nchini Angola kuanzia mwaka wa 1981 hadi1984 alihudumu kama mwanachama wa Katibu Msaidizi wa timu ya Crocker katika mazungumzo ya kuleta uhuru katika nchi ya Namibia na kuondolewa kwa vikosi vya Kuba nchini Angola.

Kuanzia mwaka wa 1989 hadi mwaka wa 1992 alihudumu kama Naibu Mkuu wa Misheni katika Asuncion, ambapo alihusika katika kusaidia mpito wa kidemokrasia wa baada ya Stroessner.  Alipokuwa anashikilia nyadhifa ya Naibu Mkurugenzi wa Masuala ya Amerika ya Kati kuanzia mwaka wa 1992 hadi mwaka wa1994 alisaidia kusimamia utekelezaji wa mikataba ya amani nchini El Salvador na juhudi za kumaliza migogoro ya ndani nchini Guatemala.  Baada ya kuhudumu kama msaidizi Maalum Katibu kuanzia mwaka wa 1984 hadi mwaka wa 1985, alituzwa tuzo la Ushirika wa Masuala ya Kimataifa katika Baraza ya Mahusiano ya Nje.

Bw Ranneberger alipata BA(shahada ya sanaa) kutoka Chuo Kikuu cha Towson State huko Baltimore na MA katika historia kutoka Chuo Kikuu cha Virginia.  Yeye ni mpokeaji wa Heshima Awards Superior saba kutoka Idara na Rais Meritorious Service Award.

Marejeo
https://web.archive.org/web/20060405224724/http://www.state.gov/r/pa/ei/biog/64048.htm

Mabalozi wa Marekani
Watu walio hai
Watu kutoka Baltimore, Maryland
Mwaka wa kuzaliwa usiopatikana (watu wanaoishi)